एआईडीए के सीईओ सुनील केसी ने कहा कि पहली बार नेपाल-इंडिया थिंक टैंक' समिट का आयोजन किया जा रहा है। इस सम्मलेन में एक्सपर्ट अपनी विचारों को साझा कर दोनों देशों के बीच चल रही समस्याओं का समाधान करेंगे। सुनील ने बताया कि इस शिखर सम्मेलन का मुख्य उद्देश्य ये है कि दोनों देशों की संस्थाएं और विभाग आपसी सहयोग से तमाम संसाधनों का बेहतर सामुहिक उपयोग सुनिश्चित करेंगी। इसके अलावा दोनों देशों के थिंक टैंक के बीच विचारों का आदान प्रदान और सहयोग भी इसका मुख्य लक्ष्य है। बता दें कि इस समिट में दोनों देशों के नीति निर्माता, सरकारी प्रतिनिधि, राजनयिक, शिक्षाविद, बिजनेसमैन और तमाम मीडिया कर्मी मौजूद होंगे।